ወንድሞች እና እህቶች፤ ሁላችንም እንደምንገነዘበው ቅዱስ እግዚአብሔር እኛን ልጆቹን ለማስተማር፣ መብትና ግዴታችንን ለማሳወቅ እና የፅድቅና የኩነኔን ምንነት ለማሳየት እኛ ያላስተዋልናቸውን ብዙ መንገዶችን ይጠቀማል። ከእኛ የሚጠበቀው በዕለት ተዕለት ኑሯችን የሚያጋጥሙንን ክስተቶች ከገጠመኝነታቸው ባለፈ ትኩረት ሰጥተን ማስተዋል ነው። በመሆኑም ዲ/ን ዳንኤል በዚህ የጡመራ መድረክ ላይ የሚያወጣቸውን ቁምነገሮች እንደው ለመዝናኛ እንዳይመስለንና እንዳንሳሳት እሰጋለሁ። ስለዚህ በወንድማችን ላይ አድሮ ይህንን መድረክ እንዲጀምር በማነሳሳት፣ በስራም ይሁን በትምህርት እንዲሁም በሌላ ምክንያት በተለያዩ ቦታዎች (ከሀገር ውጪም ጭምር) ለምንኖረውና ቅድስት ቤተ ክርስቲያን በምታደርጋቸው የተለያዩ እንቅስቃሴዎች በቀጥታ መሳተፍ ለማንችል ወገኖች ከማር በጣፈጠ አቀራረብ አስፋፍቶና አብራርቶ እንዲያሳውቀን ያደረገውን አምላክ እያመሰገንን እንደየአቅማችንና እንደየስጦታችን ፍሬ ልናፈራበት ይገባናል። እንዴት አትሉኝም?
